Diari Oficial de la Generalitat Valenciana


Sumari del DOGV 5456, del 22-02-2007 (2007/1747)

Resolució de 19 de gener de 2007, del Servici Territorial d'Energia d'Alacant, per la qual se sotmet a informació pública la sol·licitud d'autorització administrativa, l'aprovació del projecte d'execució i el reconeixement en concret d'utilitat pública del projecte reforma de la línia elèctrica de mitjana tensió 20 kV simple circuit LA-28, línia 24 - Teulada (Tram 1). Canvi a conductor 100-A1/S1A, al terme municipal de Teulada (Alacant). ATLIRE/2006/60/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5456

Data del DOGV
:   22-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1747


Data del document
:   19-01-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Teulada
    * subministrament d'energia elèctrica
    * empresa privada

Als efectes previstos en l'article 53 de la Llei 54/1997, de 27 de novembre, del Sector Elèctric; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en relació amb els articles 17 de la Llei d'Expropiació Forçosa, de 16 de desembre de 1954, i 56 del seu Reglament (Decret de 26 d'abril de 1957) se sotmet a informació pública el projecte d'instal·lació elèctrica següent:
Peticionari: Iberdrola Distribución Eléctrica, SAU, amb CIF A-95075578, i domicili als efectes de notificacions a Alacant, carrer Calderón de la Barca, núm. 16 (CP 03748).
Objecte de la petició: autorització administrativa, aprovació del projecte d'execució i reconeixement en concret d'utilitat pública del projecte reforma de la línia elèctrica de mitjana tensió 20 kV simple circuit LA-28, línia 24 - Teulada (Tram 1). Canvi a conductor 100-A1/S1A, al terme municipal de Teulada (Alacant).
Finalitat de la instal·lació: substituir el tram de línia elèctrica aèria de mitjana tensió existent, constituït per una línia de circuit simple i conductor d'alumini-acer LA-28, per una nova línia aèria de les mateixes característiques amb conductor 100-A1/S1A.
Característiques principals: línia elèctrica trifàsica de simple circuit; tensió nominal: 20 kV; longitud total: 707,95 metres; nombre de suports: 11; conductors: 100-A1/S1A; origen i final: origen al suport núm. 717901 (A-1) de la línia 24 - Teulada i final en el nou suport núm. 789725 (A-12) de la línia 24 - Teulada (pas aerosubterrani).
Pressupost: dènou mil nou-cents tretze euros amb sis cèntims (19.913,06 Euros).
El titular ha sol·licitat sobre les finques descrites en la relació annexa, servitud de pas aeri d'energia elèctrica que comprén a més de la volada sobre el predi servent, l'establiment de pals, torres o suports fixos per a la sustentació de cables conductors d'energia.
El que es fa públic perquè se'n prenga coneixement i especialment els propietaris de terrenys i la resta de titulars afectats per este projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant de la Conselleria d'Infraestructures i Transport, situat en la Torre Generalitat, Rambla Méndez Núñez, 41, planta 5a (CP 03046) i presentar les al·legacions que consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats a l'Ajuntament de Teulada (Alacant).
Alacant, 19 de gener de 2007.- El cap del Servici Territorial d'Energia: Miguel García Mengual.